62009TO0095_MT
Subject of the case
Parti operattiva
Subject of the case
Suġġett
Minn naħa, talba għas-sospensjoni tal-eżekuzzjoni tad-Deċiżjoni tal-Kummissjoni 2008/902/KE, tas-7 ta’ Novembru 2008, dwar in-nuqqas ta’ inklużjoni tal-napropamide fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-protezzjoni tal-pjanti li fihom dik is-sustanza (ĠU L 326, p. 35), sakemm tingħata s-sentenza fil-kawża prinċipali u, min-naħa l-oħra, talba għal miżuri provviżorji.
Parti operattiva
Dispożittiv
1) L-eżekuzzjoni tad-Deċiżjoni tal-Kummissjoni 2008/902/KE, tas-7 ta’ Novembru 2008, dwar in-nuqqas ta’ inklużjoni tal-napropamide fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-protezzjoni tal-pjanti li fihom dik is-sustanza hija sospiża sas-7 ta’ Mejju 2010 – iżda l-iktar tard sal-jum tal-għoti tad-deċiżjoni fil-kawża prinċipali.
2) L-imsemmija sospensjoni hija suġġetta għall-kundizzjoni li United Phosphorus Ltd u l-Kummissjoni jippreżentaw, mhux iktar tard mill-15 ta’ Marzu 2010, fir-Reġistru tal-Qorti tal-Prim’Istanza, osservazzjonijiet fuq l-evoluzzjoni tal-proċedura mħaffa mibdija, fir-rigward tan-napropamide, bis-saħħa tal-Artikolu 13 tar-Regolament tal-Kummissjoni (KE) Nru 33/2008, tas-17 ta’ Jannar 2008, li jistipula regoli dettaljati għall-applikazzjoni tad-Direttiva tal-Kunsill 91/414/KEE fir-rigward ta’ proċedura regolari u aċċellerata għall-evalwazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ din id-direttiva iżda li ma ġewx inklużi fl-Anness I.
3) Il-Kummissjoni hija ordnata tieħu, fuq talba eventwali ta’ United Phosphorus, il-miżuri neċessarji sabiex jiġi żgurat l-effett sħiħ tad-digriet preżenti fir-rigward tal-Istati Membri li jkunu diġà, qabel is-7 ta’ Mejju 2009, annullaw, irtiraw jew irrifjutaw, b’applikazzjoni tal-Artikolu 2 tad-Deċiżjoni 2008/902, awtorizzazzjonijiet għal prodotti għall-protezzjoni tal-pjanti li għandhom in-napropamide.
4) L-ispejjeż huma rriżervati.